ROMÂNIA

JUDEŢUL BOTOŞANI

U.A.T. COMUNA BLÂNDEŞTI

CONSILIUL LOCAL BLÂNDEŞTI

HOTĂRÂREA
Nr. 12 din 08.02.2023
Privind modificarea Anexei nr. 1 a Hotărârii nr. 05 din 26.01.2023 privind aprobarea  Bugetului de Venituri şi Cheltuieli al comunei Blândeşti pentru anul 2023

Consiliul Local Blândeşti, judeţul Botoşani, întrunit în şedinţa extraordinară(de ȋndată) din data de 08.02.2023;
Respectând prevederile art. 39, aliniat (3) a Legii nr. 273/2006 – privind finanţele publice locale, cu modificările şi completările ulterioare; 

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

Văzȃnd prevederile Legii nr. 368/2022 privind Legea bugetului de stat pe anul 2023; raportul nr. 534/2023 al compartimentului financiar contabil privind necesitatea modificării anexei Bugetului Local al comunei Blândeşti pentru anul 2023 adoptat prin Hotărârea nr. 05 din 26.01.2023;

Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu, prin care se susţine necesitatea şi oportunitatea proiectului; rapoartele comisiilor de specialitate ale Consiliului Local al comunei Blândeşti; 

Ţinând cont de prevederile Legii nr. 368/2022 privind Legea bugetului de stat pe anul 2023 şi  ale art. 39 din Legea nr. 273/2006 – privind finanţele publice locale, cu modificările şi completările ulterioare

În baza art. 129, aliniat (4) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE


ART. 1 Se aprobă modificarea anexei nr. 1 la Hotărârea nr. 05 din 26.01.2023 privind aprobarea Bugetului de Venituri şi Cheltuieli al comunei Blândeşti pentru anul 2023, conform anexei nr. 1 care face parte integrantă din prezenta hotărâre.

ART. 2 Primarul comunei Blândeşti, judeţul Botoşani va asigura executarea prevederilor  prezentei hotărâri.
Preşedinte de şedinţă
Consilier local – Constantin PȊNZARU 

